# **DECIZIA ETAPEI DE ÎNCADRARE**

## Nr. număr din 04.09.2017

**(PROIECT)**

Ca urmare a solicitării de emitere a acordului de mediu adresate de **Comuna Sig**, cu sediul în Str. principala, Nr. 1, Sâg , Judetul Sălaj, , înregistrată la APM Salaj cu nr. 4029/11.07.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 04.09.2017, că proiectul: **MODERNIZARE PIAȚA AGROALIMENTARĂ ÎN LOCALITATEA SÎG, COMUNA SÎG, JUDEȚUL SĂLAJ**, propus a fi amplasat în loc. Sîg, nr. 55/A, com. Sîg, jud. Sălaj, **nu se** **supune evaluării impactului asupra mediului şi nu se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto;

b) Caracteristicile proiectului:

b1) mărimea proiectului: prin proiect se propun realizarea următoarelor obiective:

**Obiect I: Hala agroalimentara,** constand in realizarea unei clădiri pentru hala agroalimentară-clãdire cu regim de înălțime parter, cu supafața construită de 550,50mp.

**Obiect II: Platforme acoperite,** constand în realizarea a trei platforme betonate acoperite, cu suprafața construită de 49,80 mp fiecare.

În aceste platforme acoperite se vor desfășura activități de comercializare a produselor non-alimentare. Este un spațiu separat de hala agroalimentara dar necesar în cadrul unei piețe pentru comercializarea produselor nonagricole: obiecte mestesugarseti, obiecte uz casnic-gospodaresc, echipamente, etc. Pentru confortul comercianților se asigură în aceste platforme mese pentru expunerea produselor oferite spre vanzare.

**Obiect III: Amenăjari exterioare**:

* amenajarea de alei pietonale cu pavaj de piatră, delimitat perimetral prin borduri prefabricate de beton;
* realizarea de alei carosabile din balast și piatră spartă cu strat de uzură din mixtură asfaltică la partea superioară;
* montare stâlpi delimitare circulație auto, care prin poziționarea a 10 stâlpi de dirijare asigură crearea unei circulații auto fluente în incinta amenajată;

Aceste funcțiuni sunt necesare pentru buna delimitare a spatiilor de acces si a spatiilor de circulatie pietonala si auto

* montarea a 7 stalpi metalici pentru asigurarea iluminatului exterior în cadrul incintei amenajate, pentru iluminarea corespunzatoare pe timp de noapte;
* plantarea de vegetație ornamentală, reprezentand 40 arbuști tuia, pentru amenajrea peisagistică a amplasmentului;
* realizarea unei împrejmuiri prin gard de lemn cu înalțimea joasă de cca. 50 cm, pentru asigurarea protecției zonelor verzi amenajate;
* montarea a 7 băncuțe din lemn poziționate în ansamblul amenajat, pentru asigurarea de loc de odihnă pentru utilizatori;
* montarea unui sistem de supraveghere antiefracție pentru protejarea împotriva efracției a clădiriilor și amenajărilor pe perioada în care nu funcționeaza piața, clădirile fiind închise.

**Obiect IV: Împrejmuire cu gard,** constand în realizarea împrejmuirii perimetrală a amplasamentului pieței agroalimentare, pe o lungime de 314 m, precum și a trei porți auto cu deschidere prin glisare, o poartă acces pietonal cu deschidere prin glisare și a unei porți de acces auto cu deschidere normalã.

**Obiect V: Bransamente la utilitățile tehnico edilitare,** cuprinzând totalitatea amenajărilor propuse a se amenaja în cadrul amplasamentului, cu scopul asigurării utilităților tehnico-edilitare pe amplasament și realizării branșamentului acestora.

**Alimentarea cu apă** va fi realizată printr-un branșament la fantana arteziană. La limita de proprietate se va amplasa un camin de apometru prefabricat, echipat cu un contor cu DN 20 mm. Conductele de alimentare cu apa vor fi pozate ingropat in sant pe pat de nisip la adâncimea de 0,90 m. Acestea vor fi realizate din tevi de PEID cu De 32 mm, in lungime de 10 m.

**Apele uzate menajere** evacuate din imobil vor fi conduse prin racordul exterior proiectat, spre rețeaua stradală existentă. Rețeaua de incintă proiectată se va realiza prin țevi de PVC kg cu De 110/160 mm. Panta de montaj a conductelor va asigura scurgerea apelor uzate menajere la o viteza minimă de 0.70 m/s. La limita de proprietate și la intersecția cu rețeaua stradală existentă s-au prevazut cămine de vizitare din elemente prefabricate din beton. Lungimea racordului de canalizare este de 40 m.

**Alimentarea cu energie electrică** a imobilului se va realiza de la linia electrică aeriană existentă, prin bloc de masură montat la limita de proprietate și cablu de tip cyaby, montat îngropat la adancimea de 0.80 m, în lungime de 40 m. Racordarea blocului de măsura la rețeaua stradală existentă se va realiza prin grija beneficiarului.

b2) cumularea cu alte proiecte: nu este cazul.

b3) utilizarea resurselor naturale: alimentare cu apă va fi realizată printr-un branșament la fantana arteziană.

b4) evacuarea apelor uzate: apele uzate menajere vor fi conduse prin racordul exterior proiectat, spre rețeaua de canalizare existentă în localitate. Pentru evacuarea apei de pe suprafețele pardoselelor, din grupurile sanitare, s-au prevazut sifoane de pardoseală cu garda hidraulică.

Apele pluviale se vor colecta și dirija prin rigole deschise spre limita perimetrală a proprietății, cu descarcare în șantul existent, fără schimbarea regimului hidrologic al apelor de suprafață și fara schimbarea direcțiilor naturale de scurgere a acestora.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- lucrări necesare organizării de şantier: pentru organizarea de şantier se impune executarea unor lucrări pregătitoare şi asigurarea mijloacelor materiale şi umane. Se vor amenaja suprafețe de teren, în vederea unei bune desfășurări a activității de execuție.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 7 din 15.06.2017 emis de Primăria Comunei Sig, terenul este situat în intravilanul loc. Sîg și constituie proprietate publică a comunei.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

* Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
* Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2004, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Realizarea reţelelor de canalizare etanşe pentru a preveni poluarea solului şi a pânzei freatice.
* În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
* Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 04.09.2017 au fost solicitate următoarele acte/avize:

- punct de vedere ISU și punct de vedere DJCPN Sălaj.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula